Petje na daljavo

V tednu od 30. 3. 2020 do 3. 4. 2020 sem vam poslal povezavo do pesmi ***Pustite nam ta svet* (**iz otroškega filma Čisto pravi gusar). Zdaj je čas, da pristopimo malo resneje k petju in poskusimo nekaj narediti iz tega »posedanja« doma.

Za začetek se bomo dobro razmigali (ne pozabi, da glavo počasi zakotalimo po ramenskem obroču le 1x v levo in 1x v desno!), nato se bomo še upeli (glej *Vaje za upevanje*).

Zdaj smo dobro pripravljeni za petje in za začetek bomo še enkrat poslušali pesem, ki jo poje OPZ iz Logatca: [Pustite nam ta svet](https://www.youtube.com/watch?v=rO-kovnkz0I)

Tako! Slišali smo, kako ubrano zveni otroški zbor in sedaj gremo veselo na delo.

Najprej preberemo besedilo (glej *Pustite nam ta svet – besedilo*), nato skušamo zapeti z besedilom ob zboru, ki smo ga poslušali prej, dokler ne boš zapel, kot eden izmed članov zbora iz Logatca (videoposnetek).

(Namig: Če ti petje v višini dela preglavice, se spomni, da je potrebno »vklopiti« prepono!)

Sedaj je čas za samostojno petje: Spusti pesem *Pustite nam ta svet – podlaga* in samostojno in ponosno zapoj pesem. Najprej nekajkrat za vajo, nato prosi odraslega, da te ob petju na glasbeno podlago posname na telefon (video ali samo glas). Če ti bo posnetek všeč, mi ga lahko pošlješ na: peter.bunetic@guest.arnes.si (naj ne bo večji od 20MB).

Če imaš kakršnekoli težave, vprašanja, ali pa bi mi samo rad/a kaj sporočil, bom vesel tvojega odziva.

OSTANITE ZDRAVI!

Peter Bunetić, zborovodja